ΤΟ NETFLIX ΠΑΡΟΥΣΙΑΖΕΙ
Χτες βράδυ ονειρεύτηκα πως γύρισα στο Μάντερλεϊ.
Κι εκεί που ήταν κάποτε ο δρόμος μας, υπήρχε μια σκοτεινή, άγρια ζούγκλα.
Η φύση είχε κυριεύσει τα πάντα, αλλά το σπίτι ήταν ακόμα εκεί.
Το Μάντερλεϊ.
Μυστικοπαθές και σιωπηλό, όπως ήταν πάντα.
Αναστημένο απ' τους νεκρούς.
Όπως όσοι ονειρεύονται, ταξίδεψα στις αναμνήσεις μου.
Διέσχισα τα χρόνια σαν γέφυρα.
Γύρισα σ' εκείνο το καλοκαίρι στο Μόντε Κάρλο,
τότε που ήμουν άβγαλτη και χωρίς προοπτικές.
-Οχτώ είπατε; -Ναι.
Ευχαριστώ. Αντίο.
Βλέπω καθαρά το κορίτσι που ήμουν, παρόλο που δεν το αναγνωρίζω πια.
Αναρωτιέμαι πώς θα ήταν η ζωή μου χωρίς την κα Βαν Χόπερ.
Χωρίς εκείνη τη δουλειά.
Τι περίεργο που η ύπαρξή μου κρεμόταν σαν κλωστή από την περιέργειά της.
Αν δεν ήταν εκείνη, δεν θα είχα πάει στο Μάντερλεϊ…
και δεν θα σε είχα γνωρίσει.
Κυρία Βαν Χόπερ.
Γιατί άργησες;
Συγγνώμη. Περίμενα ένα πακέτο στο ταχυδρομείο.
Απ' τον ανιψιό σας.
Φωτογραφίες του γαμήλιου ταξιδιού μ' εκείνη την ελεεινή. Άνοιξέ το.
-Κλείσε μου τραπέζι κάτω. -Μάλιστα. Στη 1:00, όπως πάντα;
-Τώρα. Μόλις είδα τον Μάξιμ Ντε Γουίντερ. -Μάλιστα.
Ακόμα συντετριμμένος φαίνεται.
Είναι φίλος σας;
Μάξιμ Ντε Γουίντερ. Ιδιοκτήτης του Μάντερλεϊ.
Από τις ωραιότερες επαύλεις της χώρας.
Η σύζυγός του πέθανε πέρσι. Θέλει συντροφιά.
Κανόνισε να κάτσει δίπλα μου.
Να δώσεις φιλοδώρημα.
Με όλα όσα σου μαθαίνω, θα 'πρεπε να με πληρώνεις.
-Ευχαριστώ, κα Βαν Χόπερ. -Ανόητη.
-Καλημέρα. -Δεσποινίς.
Το συνηθισμένο τραπέζι;
Ναι, ευχαριστώ. Μερσί.
Μια στιγμή.
Συγγνώμη. Θα ήθελε να καθίσει μαζί της ο κύριος Ντε Γουίντερ.
-Ο μεσιέ Μάξιμ Ντε Γουίντερ; -Ναι.
Ο κύριος Ντε Γουίντερ αποφασίζει πού θα καθίσει.
Ναι, φυσικά.
Ευχαριστώ.
Συγγνώμη. Δεν φτάνουν; Ορίστε. Έχω κι άλλα.
Συγγνώμη!
Μια στιγμή.
Μην το κάνετε. Λένε ότι είναι βαρετός.
-Ορίστε; -Αυτός ο Ντε Γουίντερ.
Ευχαριστώ.
Μεσιέ Ντε Γουίντερ, από δω, παρακαλώ.
Des huîtres, une douzaine.
-"Des huîtres, une douzaine". -Μάξιμ Ντε Γουίντερ. Τι έκπληξη!
Δεν ήξερα ότι ήσασταν στο Μόντε.
Ελάτε στο τραπέζι μας.
Ίντι Βαν Χόπερ. Θυμάστε τον ανιψιό μου, τον Μπίλι;
Γνωριστήκατε στο Μπλένεμ. Μπίλι Γουίτνι. Στο ύψος μου.
Είναι ξανθός κι έχει λίγο στραβισμό.
Πώς γίνεται να τον ξεχάσω; Τους χαιρετισμούς μου.
Πού να μάθετε.
Έχει παντρευτεί. Μια γοητευτικότατη κοπέλα.
-Αλήθεια; -Θα σας δείξω φωτογραφίες.
Έλα. Ο γάμος ήταν έξοχος.
Προτιμώ να γευματίσω μόνος.
Καλημέρα σας.
-Όχι. -Τι;
Δεν είμαστε συγγενείς. Είναι υπάλληλος.
Είναι κάτι σαν προσωπική βοηθός μου.
Μάλιστα. Τώρα, μου επιτρέπετε.
Φέρε τις φωτογραφίες, καλή μου. Θα χαρεί να τις δει.
Μην μπαίνετε στον κόπο.
-Δεν χρειάζεται. -Κανένας κόπος!
Καθόλου. Πήγαινε. Γρήγορα. Θα έρθει στο πι και φι.
Ακούστε το καλύτερο.
Της ζήτησα να φέρει το άλμπουμ,
πετάχτηκε κι έφυγε και δεν έλεγε να γυρίσει.
Σκέφτηκα "Θα 'πιασε πάλι τη ζωγραφική".
Όχι, είναι καλλιτέχνις.
Τέλος πάντων, γυρίζει αλαφιασμένη, βρομώντας φτηνιάρικο ροδόνερο.
Τι μυρωδιά!
Δείξτε μου έναν περιζήτητο εργένη,
και θα σας δείξω έναν σωρό γυναίκες να κάνουν σαν τρελές.
Πολύ αργά.
-Συγγνώμη. -Δεν πειράζει.
Συγγενείς; Αν είναι δυνατόν.
Λάτρευα τις χοροεσπερίδες στο Μάντερλεϊ. Ήταν πραγματικά εξαίσιες.
Όλα αυτά έληξαν μετά την τραγωδία.
Τι σοκαριστικό αυτό που έγινε.
-Πώς το εξηγείτε; -Φρικτό.
Τη λάτρευε.
Τη Ρεβέκκα του.
Καλημέρα, κα Βαν Χόπερ.
Κυρία Βαν Χόπερ;
Είστε καλά;
Είμαι άρρωστη.
Έκανα εμετό όλη νύχτα.
-Πάρε… Πάρε τον γιατρό. -Εντάξει.
-Κάλεσέ τον αμέσως. -Εντάξει.
Πού είναι ο κουβάς; Πού είναι;
Θα τον φέρω. Ορίστε.
Περιμένετε τη μαντάμ;
Όχι. Είναι αδιάθετη. Ο γιατρός είπε να ξεκουραστεί.
Θα είμαι μόνη σήμερα.
Αδύνατον. Η βεράντα είναι μόνο για τους πελάτες.
Μα είμαι η συνοδός της. Σοβαρά;
Ναι, δεν είναι για υπαλλήλους.
Η νεαρή θα καθίσει μαζί μου. Βάλτε άλλο ένα σερβίτσιο, παρακαλώ.
Μάλιστα.
-Όχι, σας παρακαλώ. -Δεν υπάρχει πρόβλημα.
Δεν χρειάζεται να μιλάμε, αν δεν θέλουμε.
Δεν ήταν ανάγκη.
Τα κίνητρά μου είναι εγωιστικά.
Η εφημερίδα είναι χτεσινή. Την έχω διαβάσει ήδη.
Ευχαριστώ. Πολύ ευγενικό.
-Με τι ασχολείστε; -Κάνω συντροφιά σε κυρίες.
Πρέπει να πληρώνει για συντροφιά; Κάτι λέει αυτό.
Τι θα θέλατε;
Des huîtres, une douzaine.
Για πρωινό;
Την ακούσατε. Κι άλλον καφέ για μένα.
Πολύ καλά, μεσιέ Ντε Γουίντερ. Δεσποινίς.
Αν δεν είναι αγενές, γιατί εκείνη;
Θα κάνατε εξαιρετική συντροφιά σε οποιονδήποτε.
Πάντα ήθελα να ταξιδέψω. Και μου δίνει 90 λίρες τον χρόνο.
Ξέρω ότι δεν είναι πολλά για σας, μα για μένα είναι.
Τελικά, υπάρχει τιμή για τη μοναξιά.
Περίεργο δεν είναι; Άλλοι προτιμούν να 'ναι μόνοι,
κι άλλοι έχουν ανάγκη τη συντροφιά. Όποια κι αν είναι.
Τι τύπος είστε;
Οι γονείς μου πέθαναν, οπότε… Έχω συνηθίσει να είμαι μόνη.
Το πρωινό σας.
Πάντα ήθελα να τα δοκιμάσω.
Φάτε πριν ζεσταθούν.
Δεν νομίζω να έχω μιλήσει ποτέ τόσο πολύ.
Ήταν εντυπωσιακό.
-Λυπάμαι για τα στρείδια. -Κανένα πρόβλημα.
Ευχαριστώ πολύ.
Είχα πολύ καιρό να περάσω τόσο καλά.
Εις το επανιδείν.
Εμπρός;
Έχετε μήνυμα.
Μερσί. Η κυρία είναι αδιάθετη.
Είναι για σας.
Μερσί.
Τι θέλουν;
Ήταν από τη ρεσεψιόν.
Μ. ΝΤΕ ΓΟΥΙΝΤΕΡ ΠΑΜΕ ΒΟΛΤΑ
Ρωτούν πώς είστε.
Πώς αποδράσατε;
Είπα ότι έχω μάθημα τένις. Επιμένει να βελτιωθώ.
Έξυπνο.
-Πού θέλετε να πάμε; -Όπου να 'ναι.
Κάποιο μέρος θα θέλετε να δείτε.
Είναι μακριά.
Ωραία. Χρειάζομαι καθαρό αέρα.
Είναι Bentley 3,5 λίτρων;
Ναι. Πώς ξέρετε τόσα για τα αυτοκίνητα;
Ο πατέρας μου τα λάτρευε.
Αν επιτρέπετε, πότε χάσατε τους γονείς σας;
Πρόπερσι τον χειμώνα. Γρίπη.
Μάλλον, η μητέρα μου από γρίπη και…
ο μπαμπάς πέθανε τέσσερις μέρες μετά.
Γίνεται να πεθάνει κάποιος από θλίψη;
-Αλόγιστο εκ μέρους μου, συγγνώμη. -Όχι.
Προσοχή!
Όλα καλά.
Όλα μέρος του σχεδίου.
ΚΗΠΟΣ ΕΞΩΤΙΚΩΝ ΦΥΤΩΝ ΜΗΝ ΑΓΓΙΖΕΤΕ
Υπάρχει ένας κάκτος απ' το Μεξικό που γίνεται 20 μέτρα.
Ζει 200 χρόνια, αλλά δεν ανθίζει πριν τα 70.
Πού τα μαθαίνετε αυτά;
Κάπου το διάβασα. Ό,τι ξέρω είναι από βιβλία.
Δεν έχω καθόλου εμπειρίες. Σκοπεύω ν' αποκτήσω πριν γεράσω.
Κοιτάξτε!
Έχετε ξανάρθει εδώ;
Πριν από χρόνια.
Στο γαμήλιο ταξίδι.
-Η γυναίκα σας, πώς… -Σας παρακαλώ. Καλύτερα όχι.
Κύριε Ντε Γουίντερ.
-Εμπρός. -Όχι. Δεν μπορώ.
Κι όμως, μπορείτε. Ξέρετε, έτσι δεν είναι;
Κοιτάξτε, ναι…
Ωραία. Αρκεί να μη μάθατε από βιβλίο.
Θα μου πείτε για το Μάντερλεϊ; Λένε ότι είναι πανέμορφο.
Είναι, ναι. Το Μάντερλεϊ είναι κάτι παραπάνω από σπίτι. Είναι η ζωή μου.
Περνάει από πατέρα σε γιο εδώ και αιώνες.
Μέχρι τώρα, δηλαδή.
Αν πεθάνω χωρίς κληρονόμο, θα περάσει στην αδερφή μου.
Οι γιοι της είναι καλά παιδιά, αλλά δεν είναι Ντε Γουίντερ.
Φτάσαμε.
Ευχαριστώ που μας φέρατε με ασφάλεια.
Μην ξεχάσετε τα πράγματά σας.
Δίνετε ένα χεράκι;
ΠΟΙΗΜΑΤΑ ΑΓΑΠΗΣ
Αν μπορείτε, βοηθήστε να σηκώσουμε μαζί την κουκούλα.
Ένα, δύο, τρία.
ΜΑΞ ΑΠΟ ΤΗ ΡΕΒΕΚΚΑ
Βάλτε το πίσω, παρακαλώ.
Φυσικά. Λυπάμαι.
Αφήστε τα κλειδιά στον παρκαδόρο. Καληνύχτα.
Καληνύχτα.
Καλώς την.
Η νοσοκόμα έφυγε πριν από μία ώρα.
Ο προπονητής του τένις μπορούσε μόνο τέτοια ώρα…
κι έκανα εξάσκηση στο σερβίς.
Μάθημα τένις στο σκοτάδι;
Ναι.
Στη Ρεβέκκα από τον Μαξ. Στον Μαξ από τη Ρεβέκκα.
Ανόητη. Γιατί να κοιτάξεις το προσωπικό του βιβλίο;
Για σας. Από τον μεσιέ Ντε Γουίντερ.
ΓΕΥΜΑ ΣΤΟ ΚΑΠ ΝΤ' ΑΪΓ;
Για μένα; Ευχαριστώ.
-Λοιπόν, φεύγω. -Τι φοράς;
Είναι διαφανές.
-Φοράς εσώρουχα; -Ναι, φυσικά.
ΒΟΛΤΑ ΣΤΟ ΜΟΝΑΚΟ;
Θα ζωγραφίσω όμορφα σπίτια.
Δεν χρειάζεσαι τη ρακέτα σου.
Δεσποινίς;
Ευχαριστώ.
-Τι κάνεις; -Θα δεις.
Φαντάσου να μπορούσες να βάλεις μια μνήμη σε μπουκάλι σαν άρωμα.
Κι όποτε θες, να το ανοίγεις.
Να μπορούσες να ζήσεις ξανά τη στιγμή.
Ποιες στιγμές της νεαρής σου ζωής θα έβαζες;
Αυτήν τη βδομάδα. Κάθε στιγμή της.
Να μην την ξεχάσω ποτέ.
Κι όσες μνήμες δεν ήθελες, απλώς θα τις πετούσες.
"Έλα για βόλτα".
"Γεύμα στο Καπ Ντ' Άιγ".
"Στην παραλία".
Λατρεύω αυτήν την ακτή.
Είναι τόσο όμορφη.
Να τα μας!
Τι κοιτάς;
-Είναι… -Για να δω.
Καλύτερα όχι.
Όχι, έτσι κι αλλιώς…
-Συγγνώμη. -Δεν πειράζει.
Έλα. Πάμε για κολύμπι.
Έλα!
-Μπες! -Όχι!
-Γιατί όχι; -Δεν θέλω!
Τι φοβάσαι;
Είναι πολύ κρύα. Παγωμένη.
Όχι, είναι υπέροχη!
Τη νιώθω. Είναι παγωμένη!
-Έλα! -Όχι. Θα πιω όλη τη σαμπάνια.
Δεν με νοιάζει!
Θεέ μου! Κοίτα τι με βάζεις να κάνω.
Σηκωθήκατε.
Εγώ…
Χαίρομαι που νιώθετε καλύτερα. Η νοσοκόμα;
Την αποδέσμευσα.
Πήγες για μπάνιο, βλέπω. Μετά το τένις;
Ναι.
Άντε, λοιπόν. Στέγνωσε τα μαλλιά σου.
Θα κατεβούμε για δείπνο;
Εγώ, ναι.
Εσύ πες στον ρεσεψιονίστ να μας κλείσει θέση στο τρένο αύριο.
Κι ετοίμασε τις βαλίτσες.
Αύριο;
Ο Μπίλι φεύγει για Νέα Υόρκη. Θα πάμε με το ίδιο πλοίο.
Βαρέθηκα την Ευρώπη.
Μη με κοιτάς σαν βρεγμένη γάτα.
Θα συνηθίσεις στη Νέα Υόρκη.
Γεμάτη αγόρια και συγκινήσεις.
Όλα της τάξης σου.
Νόμιζες ότι δεν θα κουτσομπόλευε ο κόσμος;
Καλύτερα να ξεκόψεις. Όλοι ξέρουν ότι σχεδόν τρελάθηκε όταν την έχασε.
Ήταν όλο πολύ ξαφνικό και τραγικό.
Πιστεύεις ειλικρινά ότι σ' έχει ερωτευτεί;
Ήταν αντιπερισπασμός, τίποτ' άλλο.
Θα φύγουμε. Θα πάμε στη Νέα Υόρκη.
Θα βρεις τον δρόμο σου.
Θα τα ξεχάσεις όλα.
Πίστεψέ με, θα τα ξεχάσεις όλα.
Μια στιγμή.
Η κα Βαν Χόπερ φεύγει και πρέπει να πάω μαζί.
-Τι εννοείς; -Τώρα. Σήμερα.
Ήθελα να σ' αποχαιρετήσω.
-Γιατί δεν μου το 'πες νωρίτερα; -Χτες το αποφάσισε.
Θα πάμε στο Παρίσι με… Να βρούμε τον ανιψιό της.
-Και μετά στο Σέρμπουργκ για Νέα Υόρκη. -Άκου. Μην κλαις.
Δώσε μου ένα λεπτό να σκεφτώ.
Δεν μπορώ να μείνω πολύ. Με περιμένει κάτω.
Έλα μαζί μου.
Τι;
Στο Μάντερλεϊ.
Τι;
-Ως γραμματέας σου; -Όχι.
Ως σύζυγός μου.
Σου ζητώ να με παντρευτείς, χαζούλα.
Δεν μπορώ να έρθω εκεί.
Μπορείς. Είπες ότι θες να δεις τον κόσμο. Το Μάντερλεϊ είναι το καλύτερο μέρος του.
Φυσικά και είναι εκεί. Πού αλλού να είναι;
Πρέπει να πάω σε 20 λεπτά στον σταθμό.
-Θα το πω εγώ. -Πρέπει;
Ναι. Ανυπομονώ, μάλιστα.
Αυτό ακριβώς περιμένω.
Μην ανησυχείς.
Ποιος είναι τώρα;
Τα πιο υπέροχα νέα που έχω ακούσει ποτέ!
Πού να το πω στις φίλες μου!
Τι σχέδια έχετε; Πείτε τα όλα.
Θα παντρευτούμε εδώ, γαμήλιο ταξίδι στην Ευρώπη,
και μετά σπίτι, στο Μάντερλεϊ.
Θεέ μου. Έχετε ακούσει ποτέ τίποτα πιο ρομαντικό;
"Σπίτι στο Μάντερλεϊ". Σαν από παραμύθι.
Πάω να φροντίσω να μην καταλήξουν οι βαλίτσες σου στο τρένο.
-Βιαστείτε. -Μην ανησυχείς.
Ναι, πηγαίνετε. Έχουμε πολλά να πούμε.
Για δες. Τι γρήγορα που δουλεύεις!
Έκανες πράγματα που δεν έπρεπε;
Δεν ξέρω τι εννοείτε.
Ευτυχώς, δεν έχεις οικογένεια να δώσεις εξηγήσεις.
Εγώ νίπτω τας χείρας μου.
Το Μάντερλεϊ δεν είναι εύκολη υπόθεση.
Και ειλικρινά, δεν είσαι ικανή.
-Μπορώ να μάθω. -Άκου εδώ, γλυκιά μου.
Όταν τυλίγεις έναν άντρα ανάμεσα στα πόδια σου, δεν μένει για πολύ.
Αντίο, κυρία Βαν Χόπερ.
Σε παντρεύεται μόνο και μόνο επειδή δεν θέλει να ζει
σ' εκείνο το μεγάλο σπίτι με το φάντασμά της!
Δεν πιστεύω στα φαντάσματα.
Εκνευρίζομαι όταν το κάνουν αυτό.
Καλά που κρατήσατε χαμηλούς τόνους.
Ξέρετε πώς είναι, κύριε.
Στο Μάντερλεϊ γίνονται όλα με συγκεκριμένο τρόπο.
Από δω ο Φριθ.
Γεια σας.
Ας κάνουμε τα πράγματα όπως πρέπει.
-Τι κάνεις; -Τι; Δεν σου αρέσει;
Ψηλά.
Μαξ, κατέβασέ με.
Κυρία Ντάνβερς.
Καλώς ήρθες στο Μάντερλεϊ.
Γεια σας. Χάρηκα…
-Ευχαριστώ. -Το τσάι είναι έτοιμο.
Η Ντάνβερς είναι η οικονόμος του σπιτιού. Δεν είναι τόσο τρομακτική.
Μάξιμ, είναι υπέροχο!
Σταμάτα.
Να τος. Επέστρεψε ο περιπλανώμενος. Χαίρομαι που σε βλέπω.
-Κι εγώ, Φρανκ. -Πώς ήταν το ταξίδι;
Επεισοδιακό, όπως φαίνεται.
-Φρανκ Κρόλεϊ, κα Ντε Γουίντερ. -Χάρηκα.
Ευχαριστώ.
Είναι ο υπεύθυνος του κτήματος.
Χωρίς αυτόν θα κατέρρεε.
Υπερβάλλει. Αγνοήστε τον.
Λυπάμαι που ενοχλώ, αλλά χρειάζομαι μερικές υπογραφές.
Θα σας τον φέρω στο πι και φι.
-Πάμε; -Ναι.
Ντάνβερς. Δείξε το σπίτι στην κα Ντε Γουίντερ.
Δεν πειράζει. Θα περιμένω.
Μη λες ανοησίες. Πήγαινε. Θα σας προλάβω.
Το κτήμα ανήκει στην οικογένεια εδώ και πάνω από 300 χρόνια.
Ήταν δώρο του Ερρίκου Η'.
Εντυπωσιακό.
Για καλεσμένους, χρησιμοποιείτε το καθιστικό.
Να λέτε στον Φριθ να ανάβει το τζάκι,
αλλά, γενικά, ο κος Ντε Γουίντερ προτιμά τον καφέ του εδώ, στη βιβλιοθήκη.
Χαίρομαι που είστε εδώ. Δεν θα τα θυμάμαι όλα αυτά.
ΡΕΒΕΚΚΑ ΝΤΕ ΓΟΥΙΝΤΕΡ
Δεν θα τον απογοητεύσετε, αν ανησυχείτε γι' αυτό.
Η οικογένεια χρονολογείται από τους Τυδώρ.
Και ποια είναι εκείνη;
Η Κάρολαϊν Ντε Γουίντερ, θεία του κου Ντε Γουίντερ.
Είναι εντυπωσιακή.
Ναι, και μια από τις πρώτες γυναίκες διπλωματούχους γιατρούς της Αγγλίας.
Από τις αγαπημένες του.
Πού κοιμούνται όλοι;
Οι υπηρέτριες στη σοφίτα, οι άντρες κάτω, όπως στα άλλα σπίτια, υποθέτω.
Δεν έχω δει ποτέ μου σπίτι σαν αυτό.
Νόμιζα ότι ήσασταν υπηρέτρια μιας κυρίας.
Η κρεβατοκάμαρα είναι πλέον στ' ανατολικά.
Τι… όμορφο σχέδιο.
Από δω η Κλάρις. Θα σας φροντίζει μέχρι να έρθει η υπηρέτριά σας.
Δεν έχω υπηρέτρια, αλλά θα τα καταφέρω και χωρίς.
Νομίζω ότι θα χρειαστείτε.
Ίσως μπορεί να αναλάβει η Κλάρις.
Δεν φαίνεται η θάλασσα από δω.
Όχι, δεν φαίνεται.
Φοβάμαι ότι η πρώην ενδυματοθήκη του κου Γουίντερ δεν χωράει εδώ.
Τα δωμάτια αυτής της πτέρυγας είναι μικρά.
Δεν κοιμόταν εδώ πριν;
Όχι. Τα δωμάτια της κας Ντε Γουίντερ ήταν στη δυτική πτέρυγα.
Είναι θαυμάσιο δωμάτιο. Δεν θα 'πρεπε να μείνει άδειο.
Τα δωμάτια των επισκεπτών σπανίως μένουν άδεια.
Είχαμε συχνά καλεσμένους όταν ζούσε η κα Ντε Γουίντερ.
Η χοροεσπερίδα μας ήταν ξακουστή.
Σας αφήνω με την Κλάρις.
Κάνε μου μια ερώτηση.
Τι ερώτηση;
Ό,τι να 'ναι.
Δεν έχω μυστικά από σένα.
Έτσι δεν πρέπει να είναι τώρα που παντρευτήκαμε;
Όλοι οι γάμοι έχουν τα μυστικά τους.
Μπορείς να μου μιλήσεις για εκείνη.
Αν θες.
Καληνύχτα, αγάπη μου.
Μάξιμ;
Αφήστε τον.
Είναι επικίνδυνο να ξυπνάτε υπνοβάτη.
Τίποτα ανησυχητικό, απλώς οι στάβλοι χρειάζονται νέα σκεπή,
γιατί έχουν χαλάσει τα κεραμίδια.
-Καλημέρα, αγάπη μου. -Καλημέρα.
-Κοιμήθηκες καλά; -Μια χαρά.
Έλα.
-Έχετε τακτοποιηθεί; -Πολύ καλά, ευχαριστώ.
Ωραία.
Θα σας δω επάνω, σωστά;
-Δεν θ' αργήσω. -Κα Ντε Γουίντερ.
Κε Κρόλεϊ.
Να με λέτε Φρανκ.
Αν ξυπνούσα νωρίτερα,
-θα τρώγαμε πρωινό μαζί. -Δεν πειράζει.
Ήξερες ότι υπνοβατείς;
Απόλαυσε το πρωινό σου.
Τζάσπερ!
Πού πας; Τζάσπερ!
Τζάσπερ, πού πήγες;
ΚΑΛΕΣΜΕΝΟΙ ΣΤΟ ΜΑΝΤΕΡΛΕΪ
1935 ΧΟΡΟΣ ΜΑΣΚΕ
Συγγνώμη που ενοχλώ…
Κλάρις, έχεις δει τον κο Ντε Γουίντερ; Και μήπως έχεις τσιρότο; Κόπηκα.
Για να δω.
-Δεν είναι τίποτα. -Μια στιγμή.
Μιας που είστε εδώ, μπορώ να έχω την έγκρισή σας για το μενού;
Ναι. Ωραία. Πολύ ταιριαστό. Πολύ ωραίο.
-Και η σάλτσα για το ψητό; -Ναι, φαίνεται έξοχη.
Μα την άφησα κενή.
Η κα Ντε Γουίντερ ήταν πολύ επιλεκτική με τις σάλτσες.
Μάλιστα. Άρα…
Θα φάμε ότι θα έτρωγε η κα Ντε Γουίντερ.
Πολύ καλά.
-Ορίστε. -Ευχαριστώ πολύ.
Όλα καλά, αγάπη μου;
Σκεφτόμουν να… παραγγείλω νέα εσώρουχα από το Λονδίνο.
Κάτι δαντελωτό και μια νυχτικιά.
Πότε παραπονέθηκα γι' αυτά που φοράς;
Ωραία δεν είναι; Μόνοι μας.
Σαν να είμαστε πάλι στον μήνα του μέλιτος.
Μου λείπει. Εσένα; Το ταξίδι, η εξερεύνηση, τα μικρά καφέ;
Που μέναμε σε παράξενα μικρά ξενοδοχεία.
Δεν είναι η πραγματική ζωή.
-Τζάσπερ! -Θα τον φέρω.
Άφησέ τον. Θα γυρίσει μόνος του.
Είναι απότομα. Κι αν πέσει;
Είπα να τον αφήσεις!
Τζάσπερ!
Τζάσπερ, έλα δω!
Τζάσπερ!
Τζάσπερ, βγες έξω.
Τζάσπερ, έλα δω.
Καλά. Θα φέρω κάτι να σε δέσω.
Είναι κανείς;
Δεν είναι τίποτα εδώ, χαζούλη.
Εγώ…
Δεν ήξερα ότι ζούσε κάποιος εδώ.
Δεν ζω εδώ. Μένω στην καλύβα του φύλακα.
Ψάχνω για όστρακα απ' το πρωί.
Κι εσύ το ίδιο;
Όχι. Απλώς…
Ήθελα κάτι για να δέσω τον σκύλο μου. Θα φύγω.
-Δεν είναι δικός σου. -Όχι.
-Είναι του κου Ντε Γουίντερ. -Όχι.
Είναι δικός της.
Δεν έρχεται πια εδώ.
Έφυγε στη θάλασσα, έτσι δεν είναι;
Πνίγηκε.
Δεν της μοιάζεις.
Ναι. Πάμε, Τζάσπερ.
Δεν είπα τίποτα. Είπα;
Έλα, Τζάσπερ. Πάμε.
Κατάλαβα γιατί δεν ήθελες να κατέβεις.
Πού να το ξέρω;
Πώς να ξέρω οτιδήποτε, αν δεν μου μιλάς;
-Κανονικά, είναι κλειδωμένα. -Ήταν κάποιος μέσα.
Θα ήταν ο γιος του φύλακα, ο Μπεν. Είναι άκακος.
Μάξιμ…
Θεέ μου!
Εδώ είμαστε στην Ιταλία.
Ναι. Αυτή ήταν λίγο μετά τον γάμο.
Τι ωραίο απλό φόρεμα.
Ο Μαξ είχε δίκιο. Δεν είσαι όπως σε περίμενα.
Κι εσύ φαίνεσαι καλύτερα, γεράκο. Όχι τόσο ταλαιπωρημένος.
-Έλα τώρα. -Ανοησίες!
Όλοι ξέρουν ότι ήσουν ερείπιο πριν από έξι μήνες.
Γιαγιά, τις είδες αυτές;
Δεν είναι υπέροχες;
Θεούλη μου! Ναι.
Αυτές είναι απ' τον γάμο μου.
Τι μαθαίνω; Αλήθεια, δεν πας για κυνήγι;
Δυστυχώς, δεν ξέρω ιππασία.
Μα πρέπει! Θα χάσεις όλη τη διασκέδαση.
Έλα σ' εμάς. Θα σου μάθω.
Η καλύτερη ιππέας της χώρας.
Υπερβάλλεις, Τζάιλς.
Η αδερφή μου δεν κατανοεί ότι δεν διασκεδάζουν όλοι έτσι.
Όποια διασκέδαση κι αν προτιμά, σίγουρα αξίζει λίγη.
Η αλήθεια είναι ότι σκέφτομαι να αναβιώσω τη χοροεσπερίδα.
Τι εξαίσια ιδέα.
Δεν το συζητήσαμε αυτό.
Μην είσαι τόσο μίζερος.
Παλιά, τη λάτρευες.
Να την κάνεις προς τιμήν της νέας σου συζύγου.
Καλά.
Κανονίστηκε, λοιπόν.
-Στη νέα μας οικοδέσποινα. -Στην υγειά της.
Θα μείνεις στο Μάντερλεϊ, καλή μου;
Ζει εδώ.
-Θυμάσαι, γιαγιά; -Σε συστήσαμε.
Είναι η σύζυγος του Μάξιμ.
Όχι, δεν είναι.
Δεν είναι η σύζυγος του Μάξιμ.
Τι ανόητη ιδέα!
Ωραία τα νέα για τη χοροεσπερίδα.
Καιρός ήταν.
Δεν σε θυμάμαι εσένα.
Όχι, εγώ…
Δεν έχουμε γνωριστεί.
Μάξιμ, ποιο είναι αυτό το παιδί;
Χριστέ μου. Πάμε τη γιαγιά στο σπίτι τώρα.
Τι έκανες στη Ρεβέκκα;
-Φύγε. -Θα την πάρω.
Θέλω να δω τη Ρεβέκκα.
-Αφήστε με ήσυχη. -Γίνεται λίγο…
Αυτήν την ώρα της μέρας…
-Θεέ μου! Βάλτε την στο αμάξι. -Απλώς θέλω…
Πήγαινε να της μιλήσεις.
Ας μπούμε στο αμάξι, γιαγιά. Έλα.
Είναι από το ανθοκήπιο. Ελπίζω να μην πειράζει.
-Ευχαριστώ. -Ζητώ συγγνώμη.
Είχα ξεχάσει πόσο αγαπούσε τη Ρεβέκκα.
Είμαι εντάξει.
Ήταν από αυτούς τους εκνευριστικούς ανθρώπους.
Ήταν ακαταμάχητη για όλους. Άντρες, γυναίκες, παιδιά, ζώα.
Εμείς οι απλοί θνητοί ήμασταν εκτός συναγωνισμού.
-Κύριε. -Γιατί κλαίει;
Λείπει μια πορσελάνη από το πρωινό δωμάτιο,
και η Ντάνβερς θέλει να τον απολύσει.
-Μα… -Ποιο λείπει;
Δεν ξέρουμε.
Ντάνβερς!
-Όλα καλά; -Ναι.
Κάτι λείπει από το πρωινό δωμάτιο.
-Ντάνβερς! -Τι είναι; Τι λείπει;
Γιατί θεωρείς ότι το πήρε ο Ρόμπερτ;
Το Dresden είναι τεράστιας αξίας.
-Μα δεν ήμουν εγώ! -Αξίζει 100 λίρες.
-Το βρίσκω απίθανο… -Τότε, ποιος, Φριθ;
Δεν μπαίνει η υπηρέτρια εκεί, εγώ το τακτοποιώ.
Όταν ζούσε η κα Ντε Γουίντερ, το κάναμε μαζί.
-Ο Φριθ απλώς… -Εγώ το έκανα.
Εγώ το έσπασα… Έσπασε.
Ήταν ατύχημα. Έπεσε.
Ορίστε, λοιπόν.
Ρόμπερτ, μπορείς να πηγαίνεις.
Πού είναι τα κομμάτια, κυρία;
Στο ντουλάπι του γραφείου, πίσω.
-Στείλ' τα στο Λονδίνο, μήπως διορθώνεται. -Μάλιστα.
Θα παρακαλούσα, σε περίπτωση που τυχόν επαναληφθεί,
να μου το πει η ίδια η κυρία.
Τελειώσαμε, επιτέλους;
Φρανκ.
Κυρία Ντε Γουίντερ.
Δεν πήγατε στο Λονδίνο με τον Μαξ;
Είναι στο Λονδίνο;
Ναι. Για γραφειοκρατικά θέματα.
Είπε να βάλω κλειδαριά. Θα σας έκλεινα μέσα.
Κρίμα…
να ερειπωθεί.
Έτσι κι αλλιώς, δεν υπάρχει σκάφος πια.
Ο Μαξ δεν κάνει ιστιοπλοΐα.
Ο Μπεν είπε ότι πνίγηκε.
Λυπάμαι. Νόμιζα ότι το ξέρατε.
Όχι.
Είχε φρικτή κακοκαιρία.
Ακόμα και για κείνη. Εξαιρετική ιστιοπλόος.
Το σκάφος βυθίστηκε.
Δεν το ανέσυραν ποτέ.
Εκείνη ξεβράστηκε στο Έτζκαμπ δύο μήνες μετά.
Δύο μήνες; Θεέ μου!
Ο καημένος, ο Μάξιμ.
Τον πήγα εγώ για να αναγνωρίσει τη σορό.
Δεν πρέπει να σκέφτεστε το παρελθόν.
Κάνετε πολύ καλό στον Μαξ. Έχει αλλάξει.
Πρέπει να φοβήθηκε πολύ.
Μόνη της εδώ.
Δεν φοβόταν τίποτα.
Να σε ρωτήσω κάτι, Φρανκ; Υποσχέσου ότι θα πεις την αλήθεια.
Δεν είναι δίκαιο. Δεν ξέρω τι θα ρωτήσετε.
Ήταν πολύ όμορφη η Ρεβέκκα;
Ναι.
Ναι, μπορώ να πω ότι ήταν…
το πιο όμορφο πλάσμα που έχω δει ποτέ.
Όμορφο δεν είναι;
Το διατηρώ όπως ήταν.
Είναι σαν να έχει βγει για λίγο.
Με τρομάξατε.
Αυτό ήταν το αγαπημένο της.
Της το είχα ετοιμάσει εκείνη τη νύχτα.
Εμπρός, κρατήστε το.
Αγγίξτε το.
Δεν ήθελε υπηρέτρια, ξέρετε. "Θέλω μόνο εσένα, Ντάνι".
Βλέπετε πόσο ψηλή ήταν;
Φορούσε ό,τι ήθελε με το σώμα που είχε.
Της βούρτσιζα τα μαλλιά κάθε βράδυ.
"Έλα, Ντάνι, ώρα για τα μαλλιά", έλεγε.
Στεκόμουν πίσω της…
και βούρτσιζα 20 λεπτά κάθε φορά.
Εκείνη την τεράστια μελαχρινή χαίτη.
Το έκανε κι εκείνος.
Του άρεσε.
Ετοιμάζονταν για δείπνο, οι καλεσμένοι περίμεναν.
"Πιο δυνατά, Μαξ, πιο δυνατά!"
Κι εκείνος ξεκαρδιζόταν στα γέλια.
Πάντα γελούσε τότε.
Βουρτσίζει τα μαλλιά σας;
Όχι.
Κα Ντάνβερς, ο κος Ντε Γουίντερ σάς ζητά να διατηρείτε έτσι το δωμάτιό της;
Δεν χρειάζεται.
Εκείνη είναι ακόμα εδώ.
Τη νιώθετε;
Αναρωτιέμαι τι σκέφτεται για σας.
Που πήρατε τον άντρα της και… χρησιμοποιείτε το όνομά της.
-Σίγουρα θα τον ήθελε ευτυχισμένο. -Ευτυχισμένο; Ποτέ δεν θα γίνει.
Ήταν ο έρωτας τη ζωής του.
Μάξιμ;
Καλημέρα, κυρία.
Πω πω! Ξυνόσασταν.
Σου έλειψα;
Χαίρετε. Πρέπει να είστε η νέα κα Ντε Γουίντερ.
Δεν θα σας ενημέρωσαν.
-Ο άντρας μου είναι στο Λονδίνο. -Σας άφησε μόνη;
Δεν φοβάται μη σας κλέψουν;
Είμαι ο Τζακ Φαβέλ. Πώς είστε;
Θέλετε ν' αφήσετε την κάρτα σας;
Είστε πολύ ευγενική για να μου πείτε να του δίνω. Αξιαγάπητη.
Μην ανησυχείτε. Ήρθα να δω την Ντάνι.
Με κάλεσε για τσάι.
-Ήρθα πολύ νωρίς, όμως. -Η κα Ντάνβερς;
Γι' αυτό είπα να τριγυρίσω εδώ, αλλιώς θα μου δώσει ξυλιά στο χέρι.
Κύριε Φαβέλ; Πού πάτε;
Τσάρλι, έλα.
-Συγγνώμη! -Έρχομαι.
Φιλίπα! Έλα, Τσάρλι.
-Ήρεμα, Στάρλαϊτ. -Ήρεμα.
Πολλή ενέργεια. Σε παραμέλησαν.
Δεν εκπλήσσομαι.
Μόνο η Ρεβέκκα μπορούσε να σε καταφέρει.
Ναι.
Ξέρατε τη Ρεβέκκα;
Είναι η ξαδέρφη μου. Ήταν.
Πάμε μια βόλτα με τ' άλογα.
Όχι. Εγώ… δεν ξέρω ιππασία.
Θα σου μάθω. Ή έχεις κάτι καλύτερο να κάνεις;
-Πώς… -Με το τρία, το πόδι ψηλά.
Έτοιμη;
Ένα, δύο, τρία.
Με βοηθάς με τον αναβολέα; Εντάξει.
Δεν θα πάμε γρήγορα.
Έτσι μπράβο.
Πώς αισθάνεσαι;
-Τώρα πάρε εσύ τα γκέμια. -Εντάξει.
-Απαλά και χαλαρά. -Ναι.
Και χαμηλά. Έτσι.
-Κατάλαβα. -Εδώ, στην αγκαλιά σου.
Πολύ σημαντικό. Σφίξε τους μηρούς.
Να σε νιώθει το ζώο.
Θα πονάς το βράδυ.
Κάνε τις κινήσεις μαζί μου. Έτοιμη;
Εντάξει.
Να σε ρωτήσω κάτι, καλή μου;
Σου έχει μιλήσει ποτέ ο Μαξ για το ατύχημα;
Δεν ανέφερε το ταξίδι της στο Λονδίνο εκείνη τη μέρα;
Όχι.
Δεν μιλάει ποτέ γι' αυτό.
Ώστε δεν ξέρεις αν την είδε, όταν εκείνη γύρισε το βράδυ,
πριν πάρει το σκάφος;
Όχι.
Είχε κάτι που ήθελε να μου πει.
Κάτι πολύ σημαντικό.
Δεν ξέρω τι ήταν…
Κι αυτό είναι πολύ οδυνηρό.
Χαλάω την αλήτικη εικόνα μου τώρα.
Καλύτερα να ρωτήσεις τον Μάξιμ.
Θα το έκανα.
Αλλά μου έχει απαγορευτεί να έρχομαι.
Καλύτερα να μην αναφέρεις την επίσκεψή μου σήμερα.
Νόμιζα ότι ήσασταν φίλοι.
Μπα, δεν θα το 'λεγα.
Και δεν θα 'θελα κανείς από τους δύο μας
να γίνει αποδέκτης του διαβόητου θυμού του.
Δεν ξέρω τι εννοείς.
Είναι νωρίς ακόμα.
Καλύτερα να μη στήσω την Ντάνι. Ξέρεις πώς είναι.
Γιατί τον προσκαλέσατε;
Τον Τζακ Φαβέλ.
Τον καλέσατε για τσάι,
ενώ ο κος Ντε Γουίντερ τού έχει απαγορέψει την είσοδο.
Κάποιο λάθος θα έγινε, κυρία.
Έχω να δω τον κο Φαβέλ εδώ κι έναν χρόνο.
Γεια σου, Φριθ.
Γεια σας. Ο κος Φαβέλ ήρθε απροειδοποίητα.
Δεν ξέρω τι είπε αυτή στον Φριθ.
Ο κος Φαβέλ μού είπε ότι εκείνη τον προσκάλεσε.
Κι η κα Ντάνβερς σε ανάγκασε να πας για ιππασία μαζί του, ε;
Όχι, να σου εξηγήσω!
-Τι να εξηγήσεις; -Θα σου το έλεγα.
Θα μου πεις πώς τον έσυρες στο λεμβοστάσιο;
Και πώς του μόστραρες τα φανταχτερά σου νυχτικά;
Πώς το σκέφτηκες καν;
Δεν θα τον άφηνα να περάσει καν, αν ήξερα ότι θα ταραζόσουν.
Σε παρακαλώ. Σ' αγαπώ.
Αλήθεια;
Η κα Ντάνβερς τον προσκάλεσε.
Δεν θέλω ν' ακούσω λέξη πια για την Ντάνβερς!
Εμπρός;
Κυρία Ντάνβερς.
Σας γνωστοποιώ την απόλυσή σας.
Έχει συμφωνήσει ο κος Ντε Γουίντερ;
Η απόφαση είναι δική μου.
Βλέπετε…
Φρόντιζα τη Ρεβέκκα όταν ήταν μικρή.
Ήρθαμε μαζί όταν παντρεύτηκε.
Ήμουν η φίλη της.
Μου έλεγε τα μυστικά της.
Ένας τέτοιος δεσμός δεν σπάει.
Δεν αντικαθίσταται. Κακώς το περίμενα από εσάς.
Θα βρείτε άλλο σπίτι.
Όχι.
Εμείς οι γυναίκες είτε παντρευόμαστε, είτε μπαίνουμε στην υπηρεσία κάποιου,
και είμαι πολύ μεγάλη και για τα δύο.
Θα φροντίσουμε να εξασφαλιστείτε.
Δεν είναι τα λεφτά. Είναι…
Δεν ήταν δουλειά για μένα. Η Ρεβέκκα ήταν η ζωή μου.
Ναι.
Λυπάμαι αν σας απογοήτευσα.
Δεν το ήθελα.
Ήσασταν τόσο αποφασισμένη να κάνετε του κεφαλιού σας.
Όλα είναι πολύ καινούρια για μένα.
Το σπίτι, το προσωπικό…
Ο κος Ντε Γουίντερ έλπιζε ότι θα με βοηθούσατε.
Δεν ζητήσατε τη βοήθειά μου.
Λοιπόν…
Κι αν τη ζητούσα τώρα;
Συγγνώμη.
Φέρθηκα ηλίθια. Δεν έφταιγες εσύ.
Το ξέρω.
Λυπάμαι πολύ.
ΧΟΡΟΕΣΠΕΡΙΔΑ ΜΑΝΤΕΡΛΕΪ
ΟΡΝΤΕΒΡ ΣΤΡΕΙΔΙΑ
Πολύ καλά, κυρία. Τέλεια. Θα τα δώσω αμέσως για εκτύπωση.
Πρέπει να ενημερώσουμε εγκαίρως το Voce, αν θέλετε να σας φτιάξουν στολή.
Απλώς, φοβάμαι ότι δεν έχω σκεφτεί κάτι ακόμα.
Θα είστε η πιο σημαντική κυρία στον χορό.
-Διαλέξτε κάτι ανάλογο. -Ναι.
Να έχετε αυτοπεποίθηση.
Να δουν τη φυσική σας ομορφιά.
Κυρία;
Αν μου επιτρέπετε το θάρρος,
η κα Ντάνβερς είπε ότι δεν έχετε διαλέξει τι θα φορέσετε και…
αναρωτιόμουν αν θέλετε μια ιδέα.
Ναι, σε παρακαλώ, οτιδήποτε. Κάθισε.
Οι πίνακες στον διάδρομο.
Πάντα πίστευα ότι θα γίνονταν μια πανέμορφη στολή.
Ειδικά η κυρία με το κόκκινο φόρεμα.
Λαμπρή επιλογή.
Η Κλάρις με ενημέρωσε.
Κι αν μου επιτρέπετε, άξια μιας κυρίας αυτής της οικίας.
Ζητώ συγγνώμη.
ΔΟΥΚΑΣ ΚΑΙ ΔΟΥΚΙΣΣΑ
Το πηγαίνετε στην κα Ντάνβερς;
Να έχει ό,τι χρειάζεται.
-Ευχαριστώ πολύ. -Περάστε στο σπίτι.
Συγγνώμη!
-Καλώς ήρθατε. -Είστε καλά;
-Ναι. Φυσάει λίγο, όμως, Φρανκ. -Πράγματι.
-Ελπίζω να μη βρέξει. -Λογικά όχι.
Πω πω.
-Τι; Κάτω τα χέρια! Μη! -Δεν μπορώ να δω;
Όχι, θα χαλάσεις την έκπληξη.
-Ξέρεις ότι δεν μ' αρέσουν οι εκπλήξεις. -Μόνο που αυτή… θα σ' αρέσει.
Δεν θα μ' αναγνωρίσεις.
Είμαι τόσο περήφανος.
-Μη μ' αφήσεις μόνο εκεί κάτω για πολύ. -Τότε, βγες για να ετοιμαστώ.
Ορίστε.
Όχι. Δεν κάνει.
Έλα, δεν θα το πω σε κανέναν.
Φύγε! Δεν πρέπει να μπεις!
Οι καλεσμένοι καταφτάνουν, κυρία.
Ας τους υποδεχτούμε.
Ενημερώστε τους ότι η κυρία θα κατεβεί αμέσως.
Πολύ καλά.
-Τι παραμονεύεις εδώ; -Τίποτα.
-Δεν είναι σαν τον παλιό καιρό; -Είναι ωραία.
Πού είναι η στολή σου;
-Η στολή μου είναι. -Τι μπελάς!
-Θαυμάσια. -Σαμπάνια.
-Άργησα όπως πάντα. -Τι δικαιολογία έχεις;
Έπεσε ένα δέντρο στον δρόμο.
Όχι. Για την αμφίεση.
Τη φοράω κάθε χρόνο.
Επιτέλους. Έρχεται.
Πώς είστε, κε Ντε Γουίντερ;
Είναι κάποιο αστείο;
Φυσικά και όχι. Είναι ο πίνακας. Σκέφτηκα ότι…
Πήγαινε ν' αλλάξεις.
Τι συμβαίνει; Τι έκανα;
Πήγαινε ν' αλλάξεις τώρα.
Τι κακό έκανα;
Είπα "τώρα"!
Συγγνώμη. Δεν ήξερα, κυρία.
Ήταν ιδέα της κας Ντάνβερς.
Το έχει φορέσει η Ρεβέκκα, σωστά;
Η κα Ντάνβερς είπε ότι θα του άρεσε κι ότι θα σας άρεσε κι εσάς.
Κράτα λίγο.
-Ατυχέστατο. -Απίστευτο δεν ήταν;
-Όχι. Δεν μπορώ. -Ανοησίες! Πρέπει, καλή μου.
Όχι.
Δεν έγινε και τίποτα.
Δεν καταλαβαίνετε, δεν μπορώ. Όχι μετά απ' ό,τι έκανα.
Πού να το ξέρεις;
Νίψου εσύ, και θα σου βρω κάτι να φορέσεις, εντάξει;
Έπρεπε να το φανταστώ.
-Δεν έπρεπε να το φορέσω. -Σύνελθε!
Είτε θα κάτσεις εδώ να κλαις τη μοίρα σου,
είτε θα έρθεις κάτω μαζί μου και θα γελάσουμε μ' αυτό που έγινε.
Το πρόσωπό του…
Δεν θα μιλούσε έτσι σ' εκείνη.
Είστε πολύ διαφορετικά άτομα. Και δεν πρέπει να ντρέπεσαι.
-Εντάξει. -Έλα.
Δεν είσαι στην Ευρώπη πια. Δείξε αγγλικό φλέγμα.
-Έτσι; -Ναι.
Αυτό μας κάνει.
Θα είμαι μια χαρά.
Έτσι μπράβο.
-Θα σε δω κάτω. Ναι; -Ναι.
Τίποτα δεν θα με χαροποιούσε…
Λόρδε, λαίδη Κρόουαν, από δω η κα Ντε Γουίντερ.
Κρίμα που δεν ήρθε το φόρεμά σας.
-Ναι. -Δεν πειράζει.
Είστε υπέροχη,
και πολύ πιο άνετα απ' ό,τι είμαι εγώ μ' αυτό εδώ.
Μη λες ανοησίες. Είσαι εξαίσια.
-Μάξιμ… -Όλη η ιδέα ήταν λάθος.
Δεν έπρεπε να σε φέρω εδώ.
Υπάρχουν ναύτες και στρατιώτες που γύρισαν απ' τον πόλεμο.
Δεν είναι εδώ για σας.
Που πολέμησαν γενναία για την πατρίδα.
Αντί να γυρίσουν και να πεινάνε, καλύτερα να έμεναν εκεί που ήταν.
Ρεβέκκα! Ρεβέκκα!
Μάξιμ;
Ορίστε, βλέπεις;
Δεν θα την αντικαταστήσεις ποτέ. Δεν μπορείς.
Εσύ το έκανες.
Ήσουν πάντα εναντίον μου.
Όχι. Σε βοηθούσα.
Με εξαπάτησες. Το σχεδίασες.
Ξέρουμε κι οι δύο ότι είσαι ένα τίποτα. Είσαι ανάξια.
Δεν είσαι άξια ούτε για εκείνον, ούτε γι' αυτό το σπίτι.
Δεν θα σ' αγαπήσει ποτέ.
Και γιατί να σ' αγαπήσει;
Μ' αγάπησε.
Δεν μπορεί, επειδή δεν είσαι εκείνη.
Έπρεπε να την έβλεπες,
στα 16 της, στο άλογο του πατέρα της, ένα τεράστιο κτήνος,
αλλά το τιθάσευσε.
Όταν τελείωσε μαζί του, έβγαιναν αφροί και αίμα.
Την απογοήτευσα που σ' άφησα να μείνεις εδώ τόσο.
Δεν το ανέχεται.
"Θα σε δω στην κόλαση πρώτα, Ντάνι".
Μα η Ρεβέκκα είναι νεκρή!
Θα σ' αφήσει, θα σε χωρίσει. Και μετά τι θα κάνεις;
Θα φύγω.
Θα φύγεις; Και πού θα πας;
Δεν μπορείς να ξαναπαντρευτείς.
Ούτε να φροντίσεις ένα σπίτι. Δεν έχεις οικογένεια να σε υποστηρίξει.
Μην ανησυχείς.
Ξέρω πώς νιώθεις. Δεν είναι τόσο άσχημα.
Θα είναι πολύ γρήγορο.
Μη φοβάσαι. Είναι για καλό.
Κανείς δεν σε θέλει εδώ.
Φριθ! Ρόμπερτ! Ελάτε!
Ξεβράστηκε ένα καράβι! Την ακτοφυλακή!
-Έρχονται, κύριε! -Μάξιμ!
Τι κάνει εκεί κάτω;
Ντάνιελ, περίμενέ με.
Εμπρός! Έτσι μπράβο.
Κάντε πίσω!
Είναι κι ένας δύτης.
Θα υπάρχει κάτι αξίας.
Για το σκάφος ήρθε.
Βρήκαν και κάτι άλλο εκεί κάτω.
Έτσι μπράβο!
Το βγάλαμε.
Δεν είπα τίποτα. Είπα;
Δεν θα γυρίσει τώρα.
Θα την έχουν φάει τα ψάρια, σωστά;
Φρανκ.
Δεν θα 'πρεπε να είστε εδώ.
Μη στέκεστε εδώ. Εμπρός. Κάντε πίσω.
Η σορός βρέθηκε στο σκάφος της.
Το ίδιο χρώμα μαλλιών.
Και η εγχάραξη στη βέρα. Είναι εκείνη, χωρίς αμφιβολία.
Μην είσαι ανόητος.
Σίγουρα θα υπάρχει λογική εξήγηση.
Δεν σου φαίνεται περίεργο;
Που ο αδερφός σου αναγνώρισε το πτώμα μιας άλλης;
Όχι, Τζάιλς.
Αν σ' απασχολεί τόσο, ρώτα εσύ τον Μάξιμ.
Θα τον ρωτούσα, αλλά έχει ώρες να φανεί.
Τι έγινε; Γιατί τον ανέκρινε η αστυνομία;
Όχι. Δεν έχει γυρίσει σπίτι. Γιατί; Πότε τον άφησαν;
Πείτε μου όταν τον δείτε.
Ναι, φυσικά, Φρανκ. Ευχαριστώ.
Μην ανησυχείτε. Να προσέχετε.
Τελείωσε. Κέρδισε.
Ποιος κέρδισε;
Η Ρεβέκκα.
Αν η σορός που βρέθηκε είναι δική της, ποιον έθαψες;
Δεν ξέρω.
Μάξιμ.
Την αλήθεια.
Δεν ξέρω. Ορκίζομαι.
Πώς πνίγηκε;
Δεν πνίγηκε.
Μη μου λες ψέματα.
Δεν πνίγηκε.
Ήταν ήδη νεκρή.
Είχε προκληθεί ζημιά στο σκάφος.
Εγώ την έκανα.
Επίτηδες.
Μάξιμ.
Δεν την ήξερες.
Κανείς δεν την ήξερε.
Μου είπε στο γαμήλιο ταξίδι πώς θα ήταν. Θα κρατούσε το διαμέρισμά της στο Λονδίνο.
Την παρέλαση αντρών. Ακόμα και τον ξάδερφό της.
Σε παρακαλώ!
Απολάμβανε να παίζει τον ρόλο
της τέλειας συζύγου, ξέροντας ότι δεν θα τη χώριζα ποτέ.
Επειδή την αγαπούσες.
Τη μισούσα.
Μισούσα τη σκληρότητά της.
Μισούσα τη δειλία μου.
Ξέροντας ότι δεν μπορούσα να τη χωρίσω, να καταστρέψω το όνομά μας.
Πώς πέθανε;
Όταν γύρισε απ' το Λονδίνο, μου είπε ότι περίμενε τον Φαβέλ.
Όταν ήρθα, ήταν μόνη.
Ήταν διαφορετική. Χλωμή.
Είχε πάει σε γιατρό στο Λονδίνο.
"Μαξ, αν έκανα παιδί, δεν θα αποδείκνυες ποτέ ότι δεν είναι δικό σου", είπε.
Δεν της έφτανε που μου έκλεψε την περηφάνια.
Ήθελε να μου κλέψει το όνομα, το σπίτι, τα πάντα.
Είπε "Έλα, Μαξ, κάν' το.
Τράβα τη σκανδάλη για να ελευθερωθείς".
Σε παρακαλώ.
Η σφαίρα τη διαπέρασε.
Δεν έπεσε αμέσως. Απλώς στεκόταν εκεί.
Τόσο ήρεμη.
Σχεδόν ανακουφισμένη.
Και μετά έσβησε.
Τόσο καιρό πίστευα ότι ακόμα την αγαπούσες.
Γιατί δεν μου το είπες;
Δεν μπορούσα.
Φοβόμουν ότι θα σε χάσω.
Πήγαινε στην αστυνομία, πες τα όλα.
Δεν ήξερες. Δεν θα σου κάνουν τίποτα.
Το καταλαβαίνω, αν θες να ξεκόψεις από μένα.
Εσύ επιλέγεις.
Έκανες λάθος… που αναγνώρισες το πτώμα.
Ήταν ο πόνος, το ψυχικό τραύμα.
Κανείς δεν το ξέρει. Ούτε θα το μάθει.
Δεν κέρδισε, Μάξιμ.
Δεν κέρδισε.
Δεν θα την αφήσουμε.
Δεν χρειάζεται να τους μιλήσεις.
Ο αξιότιμος δικαστής Τζέιμς Κράουτς.
Κάντε πίσω.
Ησυχία! Ηρεμήστε όλοι.
Πρόκειται για… Καθίστε, κύριε.
Πρόκειται για την έρευνα του ιατροδικαστή
σχετικά με τον εντοπισμό της Ρεβέκκα Ντε Γουίντερ.
Δεν πρόκειται για ποινική διαδικασία.
Στοχεύουμε να εξακριβώσουμε τα αίτια του θανάτου της.
Ενώπιον του δικαστηρίου, παρουσιάζεται ο επιθεωρητής Γουέλς.
Επιθεωρητά Γουέλς.
Η σορός που αναγνώρισε πέρσι ο κος Ντε Γουίντερ…
δεν ήταν η σύζυγος.
Η σορός της κας Ντε Γουίντερ ανασύρθηκε από την καμπίνα του σκάφους της.
Αυτό με προβλημάτισε.
Όπως και η φύση της ζημιάς του σκάφους.
Και ποια ήταν η φύση της;
Εντοπίσαμε τέσσερις οπές υπό της ισάλου,
που φαίνονται να προκλήθηκαν από ναυτικό γάντζο.
-Ή καμάκι. -Δηλαδή;
Το σκάφος βυθίστηκε σκοπίμως.
Κατά τη γνώμη μου, κύριε ιατροδικαστά,
η ετυμηγορία μπορεί να είναι μία εκ των δύο:
αυτοκτονία ή εγκληματική ενέργεια.
Η σύζυγός σας ήταν στο Λονδίνο την ίδια μέρα.
Ήρθε η ώρα.
Στην κατάθεσή σας στην αστυνομία, είπατε ότι φαινόταν
"ανήσυχη και δυστυχισμένη", όταν επέστρεψε.
Μην είσαι αμυντικός. Απάντα ήρεμα.
Για ποιον λόγο είχε πάει;
Δεν έχω ιδέα.
Ήταν σύνηθες να μη συζητά τέτοια ζητήματα με τον σύζυγό της;
Υπονοείτε προβλήματα στον γάμο μου;
Θέλω να καταλάβω
πώς δεν αναγνωρίσατε την ίδια σας τη σύζυγο πέρσι.
Είχε μείνει δύο μήνες στη θάλασσα. Παρασύρθηκε 20 μίλια.
Φουσκωμένη, σε αποσύνθεση, έλειπαν τα χέρια της και το πρόσωπό της.
Ησυχία στο ακροατήριο!
Μίλησα αλαζονικά και ανόητα.
-Έχασα την ψυχραιμία μου. -Όχι, είχες πάθος.
Θα το πιστέψουν.
Ποιος ξέρει ότι είδε γιατρό στο Λονδίνο;
Εσύ, εγώ και ο γιατρός.
Δεν θα βρουν απτά αποδεικτικά στοιχεία,
μετά από τόσο καιρό στη θάλασσα.
Μόνο τον γιατρό έχουν.
Είπα στον κο Φαβέλ να μην έρθει, αλλά επέμενε.
Ευχαριστούμε, κα Ντάνβερς.
Τι διάολο θέλεις;
Άλλο ένα ουίσκι με σόδα θα ήταν ωραίο.
Είναι για τη Ρεβέκκα. Στείλε τη σύζυγο για ύπνο.
Δεν πάω πουθενά. Τα ξέρω όλα για σένα κι εκείνη.
Αλήθεια;
Τα ξέρεις όλα, έτσι;
Είχατε στενή σχέση.
-Αν σας έπιανα εδώ εκείνο το βράδυ… -Δεν ήταν εδώ.
Αλλά με προσκάλεσε.
Κι αυτό είναι το θέμα.
Αυτοκτονία ή εγκληματική ενέργεια. Αυτό δεν είπε ο τύπος;
Το να προσκαλείς κάποιον στο σπίτι
δεν συμβαδίζει με το να σχεδιάζεις να τερματίσεις τη ζωή σου. Σωστά;
Κι αυτό είναι που μ' έχει τρελάνει από πέρσι.
Αλλά αρχίζει να βγάζει νόημα.
Αποφάσισε τελικά να σε παρατήσει. Γι' αυτό τη σκότωσες;
Δεν έχεις αποδείξεις. Είναι ο λόγος σου ενάντια στον δικό μου.
Όχι.
Ο λόγος σου ενάντια στης Ρεβέκκας.
"Έλα στο Μάντερλεϊ, όταν το λάβεις.
Έχω κάτι να σου πω,
και θέλω να σε δω το συντομότερο. Ρεβέκκα".
Να το δω.
-Φύγε από δω. -Μην αντιδράς.
Ναι. Μην τσιμπάς, Μαξ.
Ήρθα μόνο να σ' ευχαριστήσω.
Ήσουν πολύ γενναιόδωρος όλα αυτά τα χρόνια,
που μοιραζόσουν τη γυναίκα σου με όλους εμάς.
Λέω να δοκιμάσω την τύχη μου με την καινούρια.
Να η οξυθυμία που σου έλεγα.
Πόσα θέλεις;
Είναι πιο έξυπνη απ' ό,τι φαίνεται αυτή.
Αιμορραγώ λίγο.
Θεούλη μου.
Έχει δίκιο, όμως.
Δεν είμαι πλούσιος, Μαξ.
Αγαπώ πολύ τον τζόγο,
αλλά υπάρχει κι ένας τρόπος ζωής που μ' αρέσει.
Φαντάζομαι ότι θα μ' εξυπηρετούσαν…
γύρω στις 10.000 λίρες για το σημείωμα
και τη σιωπή μου, όταν ανεβώ στο εδώλιο αύριο.
Αυτός είναι εκβιασμός.
-Τι κάνεις; -Καλώ την αστυνομία.
Ναι. Κάλεσέ την.
Ίσως μας βάλουν στο ίδιο κελί.
Όχι για πολύ.
Εσύ μάλλον πας για κρεμάλα, Μάξιμ.
Κατόπιν αιτήματος του επιθεωρητή Γουέλς, έχουμε αλλαγή στην ακροαματική διαδικασία.
Θα παρουσιαστεί τώρα η οικονόμος των Ντε Γουίντερ,
η κυρία Ντάνβερς.
Δεν συμβαίνουν πολλά στο Μάντερλεϊ χωρίς τη γνώση ή την έγκρισή σας, σωστά;
Φροντίζω για την ομαλή λειτουργία της οικίας.
Κι έτσι λάβατε γνώση
της σχέσης της μακαρίτισσας με τον κο Φαβέλ.
Γνώριζα ότι είχαν στενή σχέση. Όμως, ήταν προσωπικό της θέμα.
Όπως θα 'πρεπε.
Μα εφόσον η περίσταση είναι ασυνήθιστη,
ίσως θέλετε να μοιραστείτε εδώ αυτό που μου είπατε χτες.
Έμαθα για ένα σημείωμα προς τον κο Φαβέλ.
Τον παρακάλεσα να σας το δείξει.
Το οποίο ο κος Ντε Γουίντερ ήθελε να κρύψει από το δικαστήριο.
Ναι.
Ήταν μια πρόσκληση προς τον κο Φαβέλ να επισκεφτεί την κα Ντε Γουίντερ,
το βράδυ που πέθανε.
Ο κος Ντε Γουίντερ πρόσφερε χρήματα σε αντάλλαγμα για το σημείωμα.
-Ήταν απ' τη Ρεβέκκα Ντε Γουίντερ. -Μάλιστα.
Έγραφε ότι είχε επείγοντα νέα να του πει.
Και πόσα πρόσφερε στον κο Φαβέλ;
Δέκα χιλιάδες λίρες.
Μια επιταγή…
με υπογραφή του κου Ντε Γουίντερ, με αντάλλαγμα το σημείωμα.
Πού το λέει αυτό; Μόνο μια επιταγή έχετε.
Ησυχία, κυρία!
Κυρία Ντάνβερς, θεωρείτε πιθανό να πνίγηκε μόνη της η κα Ντε Γουίντερ;
Όχι, κύριε. Δεν το θεωρώ.
Τις εβδομάδες πριν από τον θάνατό της,
κουραζόταν εύκολα και είχε ναυτίες.
Μου ζήτησε να της φαρδύνω τα παντελόνια.
Η κοιλιά της φούσκωνε.
Είχε πάει στο Λονδίνο τότε. Είπε γιατί;
-Όχι. -Περίεργο.
Θα ήταν κάτι πολύ προσωπικό για να μη μου το πει.
Όπως, ας πούμε, ραντεβού με τον γιατρό της.
Όχι τον οικογενειακό, αλλά κάποιον διακριτικό.
Μακριά από αδιάκριτα βλέμματα,
σαν να ήθελε να κρύψει τα νέα για την κατάστασή της.
Ήθελε να τα μοιραστεί μόνο με τον εραστή της, τον Τζακ Φαβέλ.
Μπάσταρδε, δολοφόνε! Είσαι φονιάς!
Είχε το παιδί μου! Ελπίζω να σε κρεμάσουν.
Να σε κρεμάσουν! Δολοφόνησες τη Ρεβέκκα!
Μόνο δύο πιθανές ετυμηγορίες.
Ελπίζω να συμφωνείτε ότι δεν υπήρχε κίνητρο για αυτοκτονία.
Αλλά ξεκάθαρο κίνητρο για φόνο.
Η διαδικασία διακόπτεται εν αναμονή της ποινικής έρευνας.
Κυρίες και κύριοι, λύεται η συνεδρίαση.
Δεν είστε υπεράνω του νόμου.
Κάτω τα χέρια σας! Κάτω!
Κυρία Ντάνβερς.
Μη μιλήσεις, δεν έχουν αποδείξεις.
Θέλω τις ατζέντες, τα ημερολόγιά της, τα οικονομικά, τα πάντα.
Είδε τον γιατρό και τον πλήρωσε.
Αρχίστε να καλείτε γυναικολόγους στο Λονδίνο.
ΑΣΤΥΝΟΜΙΑ
Συγγνώμη, έχετε ένταλμα έρευνας;
Κυρία Ντε Γουίντερ;
-Φρανκ! -Τι;
Βρες επιταγές, αποδεικτικά καταθέσεων. Ό,τι έχει το όνομα του γιατρού της.
Μάλιστα. Εδώ είναι. Ξέρω τι χρειάζεστε.
-Χρειάζομαι τον γιατρό. -Να τος.
ΔΡ ΤΖ. ΜΠΕΪΚΕΡ & ΣΙΑ
Αυτό θα είναι.
Ντροπή σου.
Ντροπή σου που πήρες το μέρος του.
Δεν παίρνω κανενός το μέρος, κα Ντάνβερς…
Κι εσύ, Φρανκ. Γλείφεις τις μπότες του κου Ντε Γουίντερ τη μέρα,
και χτυπάς την πόρτα της καλύβας το βράδυ.
Κλαίγοντας σαν μαθητούδι.
Σας περιφρονούσε όλους.
Τους άντρες στο Λονδίνο, αυτούς στις δεξιώσεις.
Δεν ήσασταν παρά παιχνίδια για εκείνη.
Και γιατί να μη διασκεδάζει μια γυναίκα;
Ζούσε τη ζωή της όπως ήθελε, η Ρεβέκκα μου.
Διόλου περίεργο που τη σκότωσε άντρας.
Πρέπει να σας πλήγωσε.
Που η μοναδική σας φίλη πήρε ένα τέτοιο μυστικό στον τάφο της.
Μαζέψτε τα πράγματά σας.
Να έχετε φύγει ως το δειλινό.
ΔΡ ΤΖ. ΜΠΕΪΚΕΡ & ΣΙΑ
-Παρακαλώ; -Χίλια συγγνώμη, ξέχασα το πορτοφόλι μου.
Ποιον είδατε;
Τον δρα Τζον Μπέικερ.
Ευχαριστώ.
Περιμένετε εδώ.
-Δόκτωρ Μπέικερ. -Καλησπέρα, Τας.
"Ντάνβερς".
Βλέπω τόσους ασθενείς.
Δεν τη θυμάμαι.
Ίσως τη θυμηθείτε, όταν δείτε τον φάκελό της.
Θα βοηθούσε αν διαβάζαμε τον φάκελο.
Θα κάνουμε ό,τι μπορούμε.
Κάτι έχει συμβεί εδώ.
Πού πήγε;
Ποια;
Η νεαρή που ήταν εδώ.
Δεν είναι εδώ.
Θα μιλήσω στη γραμματέα μου.
Ίσως τον τοποθέτησε αλλού.
Αυτή η κοπέλα… Υπάρχει τρόπος να βγήκε από εδώ;
…ΟΓΚΟ ΣΤΗ ΜΗΤΡΑ …ΚΑΚΟΗΘΕΣ ΣΑΡΚΩΜΑ ΤΗΣ ΜΗΤΡΑΣ
Το διάβασα. Δεν άλλαξα ούτε λέξη του κου Μπέικερ.
Ρεβέκκα Ντάνβερς. Τώρα θυμάμαι. Ατυχέστατη υπόθεση.
Δεν ήταν το πραγματικό της όνομα. Δεν ήταν έγκυος.
Γιατί έδωσε ψεύτικο όνομα;
Γιατί να έρθει στο Λονδίνο να δει εσάς, αντί για τον οικογενειακό της γιατρό;
Ίσως δεν ήθελε να στεναχωρήσει την οικογένειά της.
Ότι το μωρό δεν ήταν του συζύγου;
Επιθεωρητά, δεν είμαι τέτοιου είδους γιατρός.
Δεν είμαι γυναικολόγος. Η ειδικότητά μου είναι η ογκολογία.
Ασχολούμαι με τον καρκίνο του αναπαραγωγικού συστήματος.
Το φούσκωμα, η κούραση. Κοινά συμπτώματα.
Είχε καρκίνο.
Αυτά ήταν τα νέα για τον Φαβέλ.
Δεν αποδεικνύει ότι αυτοκτόνησε.
Δεν ήθελε να υποφέρει.
Ναι, μου το είπε.
Ήταν ήδη σε προχωρημένο στάδιο.
Την πρωτοείδα τον Απρίλιο, και τον Μάιο ήταν πολύ αργά για θεραπεία.
Της έμεναν λίγες εβδομάδες, και ο πόνος θα ήταν φρικτός.
Πώς το έκανε;
Πήρε το σκάφος της και το βύθισε.
Πνίγηκε.
Καλή τύχη, Μαξ.
Νομίζεις ότι κέρδισες.
Ο νόμος ίσως δεν μπορεί να σε πιάσει. Εγώ μπορώ.
Θες να πεις κάτι άλλο;
Πες το τώρα.
Ξέρεις για τι τη μισώ πιο πολύ;
Γι' αυτό που σου έκλεψε.
Έφυγε για πάντα. Το παράξενο, νεαρό, χαμένο βλέμμα που αγαπούσα τόσο.
Δεν είσαι πια αυτή.
Μην τη μισείς γι' αυτό.
Τι είναι αυτή η φωτιά; Θεέ μου, το Μάντερλεϊ.
Γρήγορα! Φύγετε από εκεί!
Φύγετε απ' το γκαζόν! Εμπρός!
Φύγετε απ' το γκαζόν! Φριθ!
Πόσοι είναι μέσα; Βγήκαν όλοι;
-Δεν ξέρω, κύριε. -Είσαι καλά; Τι έγινε, Κλάρις;
-Την είδα! -Τι εννοείς; Ποιον είδες;
Την κα Ντάνβερς!
Βοηθήστε την! Πού είναι οι μάνικες;
-Πού πήγε αυτή; -Έφυγε προς το λεμβοστάσιο.
Κυρία Ντάνβερς, σας παρακαλώ!
Σας παρακαλώ, ελάτε.
Ζήτησες τη βοήθειά μου. Ορίστε.
Κυρία Ντάνβερς, σας παρακαλώ.
Σκότωσε τον μόνο άνθρωπο που αγαπούσα.
Δεν θα 'χετε το Μάντερλεϊ.
Ήταν δικό μας, βλέπεις.
Δεν χρειάζεται να το κάνετε.
Το ξέρω ότι θα τον υποστηρίξεις. Μα δεν θα γνωρίσεις την ευτυχία.
Κι όμως.
Χτες βράδυ ονειρεύτηκα πως γύρισα στο Μάντερλεϊ.
Ονειρεύτηκα την κα Ντάνβερς και τη Ρεβέκκα.
Μα σήμερα το πρωί ξύπνησα κι άφησα πίσω τους νεκρούς.
Κι όπως κάθομαι μπροστά στον καθρέφτη στο μικρό μας δωμάτιο στο Κάιρο,
μια ακόμα στάση στην αναζήτησή μας για ένα αληθινό σπιτικό,
μπορώ να δω τη γυναίκα που είμαι τώρα.
Και ξέρω ότι πήρα τη σωστή απόφαση…
όταν έσωσα το μόνο για το οποίο αξίζει να πέσεις στη φωτιά.
Την αγάπη.
ΒΑΣΙΣΜΕΝΟ ΣΤΟ ΜΥΘΙΣΤΟΡΗΜΑ ΤΗΣ ΔΑΦΝΗΣ ΝΤΙ ΜΩΡΙΕ
Υποτιτλισμός: Σταυρούλα Σοκόλη